کۆمەڵەی ڕەنجدەرانی کوردستان
کۆمەڵەی ڕەنجدەرانی کوردستان یان کۆمەڵە (پێشتر: کۆمەڵەی مارکسی–لینینیی کوردستان) حیزبێکی چەپی کوردی بوون لە باشووری کوردستان، لە ١٠ی حوزەیرانی ١٩٧٠ دامەزرا. پێش دامەزراندنی کۆمەڵە، بەشێک لە ئەندامەکان لە پارتی دیموکراتی کوردستان چالاک بوون. لە ساڵی ١٩٧٦، کۆمەڵە شەڕی چەکداری لەبەرامبەر حیزبی بەعس ڕاگەیاند. چالاکییەکانی کۆمەڵە بەنھێنی ئەنجام دەدران.

لە ساڵی ١٩٨٩ کۆمەڵە ھەڵوەشایەوە.

مێژوو 
کۆمەڵەی ڕەنجدەرانی کوردستان لە ١٠ی حوزەیرانی ١٩٧٠ لەلایەن ھەریەکە لە شەھاب شێخ نووری، وەستا ئەنوەر و جەعفەر کۆیی دامەزرا. لە ساڵی ١٩٧٦، ھەر سێ دامەزرێنەرەکەی کۆمەڵە لەلایەن دەسەڵاتی شای ئێرانەوە ڕادەستی عێراق کرانەوە و لە ٢١ی تشرینی دووەمی ١٩٧٦ لەسێدارە دران.

لە ساڵی ١٩٧٦، کۆمەڵە بوو بە باڵێک لە یەکێتیی نیشتمانی کوردستان لەژێر ناوی کۆمەڵەی مارکسی لێنینی کوردستان.

لە ساڵی ١٩٨٩، لەدوای دامەزراندنی یەکێتیی نیشتمانی کوردستان ئەوا کۆمەڵەی ڕەنجدەران ھەڵوەشایەوە و ئەندام و دامەزرێنەرانی چوونە ناو حیزبە نوێیەکەوە. دوای کۆنگرەی یەکەمی یەکێتی لە ساڵی ١٩٩٢، ناوی کۆمەڵە بەیەکجاری نەما.

کەسایەتییەکان 
 شەھاب شێخ نووری/خاڵە شەھاب (دامەزرێنەر)
 وەستا ئەنوەر (دامەزرێنەر)
 جەعفەر کۆیی (دامەزرێنەر)
 شاسوار جەلال سەعید/ئارام (دەستەی دامەزرێنەران و سکرتێری کاتیی کۆمەڵە بووە)
 ئازاد هۆرامی 
 کاوە عەلی ساڵح
 نەوشیروان مستەفا (سکرتێری کۆمەڵە بووە)
 مەلا بەختیار
 قادر حاجی عەلی (ئەندامی سەرکردایەتی)
 عومەری سەید عەلی
 فەرەیدوون عەبدولقادر (دەستەی دامەزرێنەران)
 جەبار فەرمان
 کۆسرەت ڕەسول عەلی

سەرچاوەکان 

حیزبەکانی باشووری کوردستان
حیزبەکانی عێراق
ڕێکخراوە کوردییەکان
کۆمەڵەی ڕەنجدەرانی کوردستان
حیزبە کۆمۆنیستییەکانی کوردستان